Et skænderi mellem passagererne i to biler udviklede sig til knivstikkeri. Mandag kommer sagen for retten.

Det er ikke hver dag, at motorvejen er skueplads for et voldeligt knivopgør. Det var ikke desto mindre tilfældet ved fem-tiden om morgenen 19. september i år, da to grupperinger af unge mænd standsede på motorvejen i sydgående retning syd for Svenstrup, hvorefter de røg ud i et slagsmål, hvor der blev brugt kniv. Stak offer i håndleddet og ramte pulsåren Sagen kommer for retten i Aalborg mandag, og her står to unge mænd på 21 og 22 år tiltalt for at have ført an i det voldelige opgør. De er tiltalt for sammen at have banket en person fra den anden bil ved at give ham flere slag og spark i hovedet og på kroppen, mens hans lå ned. Offeret kom ned at ligge, efter at de to unge mænd ifølge anklageskriftet havde stukket ham med kniv. Han fik en stiklæsion i en skulder, ligesom kniven ramte ham på håndleddet, hvor pulsåren blev beskadiget. Forsøgte at stikke af De to tiltalte flygtede efter opgøret, men blev kort anholdt af politiet på motorvejen, og de har siddet varetægtsfængslet siden. Udover grov vold er den 21-årige tiltalt for ulovlig våbenbesiddelse i form af den låsbare foldekniv, der blev stukket med. Han er desuden tiltalt for spirituskørsel og for besiddelse af knap 35 gram hash ved anholdelsen. Kræver udvisning og indrejseforbud Udover straf venter der desuden den 22-årige et krav om udvisning af Danmark med indrejseforbud i en periode, som retten skal fastlægge varigheden af, hvis ellers de to unge mænd bliver kendt skyldige i anklagerne. Ved anholdelsen nægtede de sig skyldige, men det fremgår ikke før retssagens start, om de fortsat erklærer sig uskyldige i at stå bag overfaldet.